ועדת הפנים ואיכות הסביבה, כנסת 15, פרוטוקול מספר 212, 2001-01-01 09:30

דוד אזולאי: רבותיי, אני פותח את הישיבה, בקשר להצעת חוק לתיקון פקודת העיריות (מס' 76), התשס"א – 2001.

דוד אזולאי: הצעת החוק הזו היא של חבר הכנסת אבי יחזקאל, בקשר לפרסום כל הנושא של המים וכבר החלטנו עליה.

דוד אזולאי: מה שקרה פה, היתה פה איזושהי טעות.

דוד אזולאי: ההצעה הזאת למעשה אושרה במליאה לקריאה שניה ושלישית במקום לקריאה ראשונה.

דוד אזולאי: פשוט טעות טכנית.

דוד אזולאי: עוד לא קרה כדבר הזה.

דוד אזולאי: מה שאני רק מבקש זה להביא לידיעת

דוד אזולאי: כם את העניין באופן פורמלי, על מנת שנוכל לאשר את זה לקריאה ראשונה ולא לקריאה שניה ושלישית.

דוד אזולאי: כן, בבקשה.

אביטל שטרנברג: שתי הערות.

אביטל שטרנברג: למיטב זכרוני – ויכול להיות שאני טועה – סוכם, שמה שייכלל באותן הודעות, יקבע בתיאום בין שר הפנים לשר הבריאות וכאן זו החלטה בלבדית של שר הפנים.

אביטל שטרנברג: לשיקולכם, העניין של ההתייעצות.

אביטל שטרנברג: דבר נוסף, היות שחל פה איזשהו עיכוב, יש לשנות גם את מועד התחילה.

דוד אזולאי: היתה התייעצות בין שני השרים, כן.

אביטל שטרנברג: כן.

אביטל שטרנברג: זה לא מופיע כאן.

אביטל שטרנברג: כאן ההחלטה היא בלבדית של שר הפנים.

דוד אזולאי: כן.

דוד אזולאי: מיד תבוא היועצת המשפטית ואנחנו נסב את תשומת לבה לכך.

אביטל שטרנברג: העניין השני, חל איזשהו עיכוב.

אביטל שטרנברג: אנחנו דנו בזה בפעם האחרונה באוגוסט.

אביטל שטרנברג: צריך לדחות את מועד התחילה.

אביטל שטרנברג: מועד התחילה הוא בעצם היום.

דוד אזולאי: אנחנו בכל מקרה נקבע לעצמנו, שהתחולה תהיה חצי שנה מיום פרסום החוק.

דוד אזולאי: ככה שיהיה מספיק זמן.

דוד אזולאי: או חצי שנה או שלושה חודשים.

דוד אזולאי: אנחנו נקבע מועד כזה, שיאפשר לכולם להתארגן בהתאם.

דוד אזולאי: הנה היועצת המשפטית שלנו.

דוד אזולאי: יש פה שני דברים שעו"ד שטרנברג העלתה.

דוד אזולאי: אחד, שבישיבה הקודמת הוחלט על התייעצות בין שר הבריאות ושר הפנים.

אביטל שטרנברג: זה מה שזכור לי.

אביטל שטרנברג: יכול להיות שאני טועה.

דוד אזולאי: היא אומרת שזה לא מופיע, דבר שני, לגבי תחולת החוק.

דוד אזולאי: החוק היה אמור להתחיל ב 1 לינואר 2001 שזה היום ולמעשה עד שהחוק יידון ועד שהוא יוכל להיכנס לביצוע, מה שאני הצעתי, זה שזה יהיה ששה או שלושה חודשים מיום הפרסום.

משה אבנון: שלושה חודשים זה צפוף.

דוד אזולאי: מיום הפרסום שלושה חודשים?

משה אבנון: כן.

משה אבנון: זה צפוף.

אילנה מישר: זה צפוף כי צריך להכין תקנות.

עמיחי בן דרור: שאלה אחרת: האם זה מתייחס רק לעיריות, או גם למועצות מקומיות?

– שור: רק לפקודת העיריות.

– שור: לגבי המועצות המקומיות, הכל מוסדר בצווים.

עמיחי בן דרור: אז זה לא חל על מועצות מקומיות.

– שור: זה לא חל על מועצות מקומיות.

– שור: לא.

דוד אזולאי: זה חבל.

דוד אזולאי: דווקא היינו רוצים שזה יחול גם על המועצות המקומיות.

אביטל שטרנברג: גם על האזוריות.

דוד אזולאי: המועצות האזוריות זה סיפור בפני עצמו, לצערי הרב.

דוד אזולאי: אנחנו בכל ישיבה נתקלים בבעיה הזאת ואני מציע לאנשי מרכז השלטון המקומי: אל תחכו ליוזמה של חברי כנסת בעניין הזה.

דוד אזולאי: אני מציע שאתם תיקחו את היוזמה, תביאו את כל הנושא של המועצות האזוריות, אחרת, מר בן דרור, אתה יודע מה שיקרה בסוף: יביאו עוד טלאי ועוד טלאי ואחר כך אתם באים לכאן ויושבים ואומרים: זה לא בסדר, לא כך צריך, זה פופוליסטי.

דוד אזולאי: מכירים את כל הדברים האלה.

דוד אזולאי: אני מציע לכם הצעה: תביאו פעם אחת ולתמיד את נושא חוק המועצות האזוריות, תמצאו כאן אוזן קשבת, נעזור לכם בעניין הזה ונקדם את החקיקה הזאת.

דוד אזולאי: לגבי המועצות המקומיות, הייתי מבקש כאן לשמוע, איך אפשר לפתור את הבעיה, כך שזה יחול גם על המועצות המקומיות.

אביטל שטרנברג: צריך להגיש הצעת חוק שתחיל את ההוראה הזאת, בשינויים המתחייבים, על מועצות מקומיות.

דוד אזולאי: מי יגיש אותה?

אביטל שטרנברג: מי שרוצה.

דוד אזולאי: אולי שהממשלה תיזום את זה?

אביטל שטרנברג: על זה משרד הפנים צריך לענות.

משה אבנון: אני מוכן לבדוק את זה.

משה אבנון: אין לנו התנגדות.

משה אבנון: להפך.

משה אבנון: אנחנו חשבנו שזה יכלול גם את המועצות המקומיות.

משה אבנון: תראה, אדוני היושב ראש, לגבי המועצות האזוריות יש בעיה אחרת.

דוד אזולאי: עזוב אותן.

דוד אזולאי: בוא נדבר על המועצות המקומיות.

דוד אזולאי: איזו צורה יש לזה אם אתה משווה את עיריית קריית אתא, למשל, ומועצה מקומית רכסים, מרחק של חמישה קילומטר.

דוד אזולאי: איך?

משה אבנון: אין לזה הגיון.

משה אבנון: זה צריך לחול גם על המועצות המקומיות.

דוד אזולאי: ישנם מקרים שזה יכול להיות אפילו אותו מגדל מים.

משה אבנון: נכון.

דוד אזולאי: מר לביא, מה הבעיה לטפל בנושא הזה?

דוד אזולאי: אתם מחכים ליוזמה פרטית של חברי כנסת?

יחזקאל לביא: לא.

יחזקאל לביא: קודם כל, כשיש יוזמות פרטיות של חברי כנסת, הן מבורכות.

דוד אזולאי: כך אתה אומר.

דוד אזולאי: שלא ישמעו אותך כולם.

יחזקאל לביא: שישמעו אותי.

יחזקאל לביא: מה יש?

יחזקאל לביא: אני, עד היום, ברוך השם, עבדתי עם חברי הכנסת וזה עבד לא רע.

יחזקאל לביא: הבעיה היא – ועו"ד שטרנברג גם תאשר את הדברים, אני מקווה – שהפצת תזכיר הצעת חוק והתהליך כולו ייקח לנו הרבה זמן ואני הייתי מעדיף שזה ילך בדרך אחרת.

דוד אזולאי: מה זה הרבה זמן?

אביטל שטרנברג: העמדה הזאת לא מקובלת עלי, אני מוכרחה להגיד.

אביטל שטרנברג: אתה יכול לקבל כל מיני קיצורי תקופות לתזכיר והדרך הזאת ממש לא מקובלת.

יחזקאל לביא: אני יודע שהיא ממש לא מקובלת עלינו ואנחנו לא פעם מתנגדים לה, אבל לפעמים יש בעיה.

דוד אזולאי: אני מבקש ופונה לכל הנוגעים בדבר, לבדוק את האפשרות להכין הצעת חוק ממשלתית שתאפשר שהחוק הזה יחול גם על המועצות המקומיות.

יחזקאל לביא: אנחנו לא יכולים להציע הצעת תיקון בתוך הצעת החוק עצמה?

– שור: אנחנו לא יכולים לעשות את זה.

– שור: הדבר הזה הוא בלתי אפשרי, מכיוון שהנושא של המועצות המקומיות מוסדר בצו.

אביטל שטרנברג: בפקודה אפשר לעשות את זה.

אביטל שטרנברג: לא בצו.

– שור: אם אפשר בפקודה ואם נוכל למצוא דרך חקיקה, אני אבקש מהוועדה שתייפה את כוחנו להכניס גם את זה.

דוד אזולאי: בסדר גמור.

דוד אזולאי: לגבי התיאום, ההתייעצות בין שר הפנים לשר הבריאות?

– שור: איזו התייעצות?

אביטל שטרנברג: לי רשום, משום מה, בסיכום שעשיתי לעצמי, שהוחלט על חובת התייעצות.

אביטל שטרנברג: אבל יכול להיות שאני טועה.

– שור: באיזה סעיף?

אביטל שטרנברג: בסעיף הראשון.

אביטל שטרנברג: לגבי המידע: "מידע כפי שיקבע השר…" – שהוא שר הפנים, בהתייעצות עם שר הבריאות.

אביטל שטרנברג: הרי לא את כל מה שיש בתקנות נעשה באותו טופס, על מנת שהוא יהיה נהיר לציבור.

אביטל שטרנברג: אז שתהיה התייעצות בין שני השרים, בין השר שמומחה לענייני מים והשר שמומחה לרשויות מקומיות.

– שור: ברור.

– שור: מה התיקון השני?

דוד אזולאי: התיקון השני הוא, שתחולת החוק היא ששה חודשים מיום פרסומו.

דוד אזולאי: כן, בבקשה.

איריס כהן: אנחנו רוצים להתייחס קצת לגופה של הצעה.

דוד אזולאי: לא, סליחה.

דוד אזולאי: זה לא הדיון היום.

דוד אזולאי: היו כבר התייחסויות של כולם, כולם דיברו, כולם דנו, קבענו, נגמר, אני לא פותח עכשיו דיון.

– שור: אני רק רוצה לדעת, מכיוון שהגעתי קצת באיחור, האם הובהר לנוכחים מדוע אנחנו מצביעים?

דוד אזולאי: כן.

– שור: ביקשה ממני מנהלת הוועדה שאני אבהיר לפרוטוקול: קרתה פה טעות טכנית, שהחוק הובא לישיבת וועדה לאישור לקריאה שניה ושלישית, לפני שהחוק עבר קריאה ראשונה.

– שור: היות וכנראה שהוא פורסם בכחול ומשום מה סברנו שהחוק עבר במליאה.

– שור: החוק לא הונח והוא הועבר קריאה ראשונה בנובמבר 2000, אז למען הזהירות ולמען הסדר הטוב, מצאנו לנכון לבקש מהוועדה לקיים ישיבה נוספת ולאשר את החוק בוועדה לקריאה שניה ושלישית.

– שור: … הוא כבר עבר ראשונה?

יפה שפירא: כן.

יפה שפירא: הוא כבר עבר ראשונה.

אילנה מישר: האם אפשר להבהיר לגבי העניין של ההתייעצות עם שר הבריאות, אם הוחלט לכלול את זה?

– שור: כן.

דוד אזולאי: כן.

דוד אזולאי: אוקי.

דוד אזולאי: אנחנו מאשרים את זה לקריאה שניה ושלישית.

דוד אזולאי: בזה אני נועל את הישיבה.

דוד אזולאי: תודה רבה לכולם.